Gandia incorpora una Unitat Canina a la Policia Local
24 juliol 2020

## Gandia incorpora una Unitat Canina a la Policia Local24 juliol 2020Última actualització: 14 juliol 2025

![](../gestion/img/ao5308-copia.jpg)  
  

El regidor delegat de Seguretat, Nacho Arnau ha presentat aquest matí la nova unitat canina de la Policia Local.

Arnau ha explicat que dos dels agents, Rubén Torán i Vicent Aparisi són guies canins titulats per l'IVASPE i que posseeixen gossos que poden exercir funcions de vigilància, dissuasió o fins i tot col·laborar en la recerca de substàncies estupefaents.

"També seran una ajuda a l'hora de controlar espais com parcs i jardins de la ciutat" ha explicat l'edil qui ha afegit que "_hui mateix hem signat el conveni pel qual el consistori els ajudarà amb els serveis d'alimentació i veterinari dels gossos. A canvi, els animals estaran a disposició de la Policia Local quan siga necessari realitzar una actuació on es considere apropiada la seua presència_".

Un altre aspecte que va destacar el regidor delegat de Seguretat és que la unitat canina també podrà visitar els centres escolars per ensenyar als més menuts a respectar i cuidar els animals.

Finalment, Arnau ha explicat que s'ha adaptat un vehicle per transportar els animals.

[Twittear](https://twitter.com/share)